
2022ko urtarrilaren 28ko 2022/000323 Alkatetza Dekretuaren laburpena: Basauriko Udalaren Kultura-politika eta Euskara Arloak antolatutako «Karnabas 2022» mozorro lehiaketa («familia» kategoria).

Diru-laguntzei buruzko azaroaren 17ko 38/2003 Lege Orokorraren 17.3 eta 20.8 artikuluetan xedatutakoarekin bat eginez (testua, osorik, Diru-Laguntzen datu-base nazionalean: htpp:www.pap.minhap.gob.es/bdnstrans), honako hauek zehaztu dira:

Lehenengoa. Onuradunak. 
Epaimahaiak, kalitate artistikoa aintzat hartuta, saritutako mozorroak dituzten izangaiak.

Kategoria honek modalitate bi ditu: 2-8 kideko taldeak eta 9 kide edo gehiagoko taldeak. Modalitate bakoitzean parte hartu ahal izango dute helduek bakarrik, ala helduek eta haurrek osatutako taldeek. 


Bigarrena. Diru-laguntzaren xedea.
Lehiaketara aurkeztutako mozorro onenak saritzea, duten kalitate artistikoaren dela eta.

Hirugarrena. Oinarri arautzaileak.
2022ko urtarrilaren 14ko 2022/000087 Alkatetza Dekretuak onetsi ditu lehiaketaren oinarri arautzaileak, eta 2022ko urtarrilaren 26ko BAOn —17 zenbakiduna— argitaratu dira.

Laugarrena. Sariaren zenbatekoa.
«Karnabas 2022» mozorro lehiaketan, «familia» kategorian parte hartzeagatiko sariekin, guztira, 3.200,00 € banatuko dira. Hona hemen:

1.- 2-8 lagun arteko taldeak:

Lehenengo saria: 550,00 €.
Bigarren saria: 400,00 €.
Hirugarren saria: 200,00 €.

2.- 9 lagun edo gehiagoko taldeak:
Lehenengo saria: 750,00 €.
Bigarren saria: 500,00 €.
Hirugarren saria: 250,00 €.
Inautxo saria: 550,00 €

Bosgarrena. Eskabideak aurkezteko epea.
2022ko otsailaren 14tik 26ra.

